fr hu hu hu hu hu hu hu hu hu hu de hu hu hu hu hu hu hu hu en uz en en en en hu en hu en hu en hu ilo hu hu hu hu en hu hu hu hu hu hu hu hu hu hu hu hu hu
Huzat a hétköznapi nyelvben egy épületben két nyílás (ajtó vagy ablak) szembenyitásakor keletkező fuvallat. A műszaki használatban az a nyomáskülönbség, ami egy kéményben mérhető. Ez a nyomáskülönbség működteti a kéményt: létrehozza azt a légáramot, ami a kémény alján lévő berendezés (tűzhely, kályha, kemence, kazán stb.) számára a kellő légáramot biztosítani tudja.
Nyomásváltozás a füstgázban és a külső levegőben a kémény hossza mentén
Ez a szócikk a légáramról szól. Hasonló címmel lásd még: huzat (egyértelműsítő lap).
A kéményben a füstgáz hőmérséklete sokkal nagyobb, mint a környező levegő hőmérséklete, ezért sűrűsége kisebb, mint a környezetéé. Ezért van az, hogy a kémény alján a nyomás kisebb, mint a megfelelő légoszlopé. Ez a kéményen kívüli nagyobb nyomás hajtja át az égéshez szükséges légmennyiséget a tűztérbe, majd a kéményen át a környezetbe. Ez a folyamat a kéményhatás vagy természetes huzat. Minél magasabb a kémény, annál nagyobb a huzat.
Ha a kémény alján a légáramot elzárjuk, és így nincs áramlás a kéményen keresztül, ekkor mérhetjük a legnagyobb nyomáskülönbséget: ez a statikus huzat. Amint az áramlás megindul a kéményben, az áramlási veszteségek miatt a huzat lecsökken. A statikus huzat:[1][2]
A p = C a h ( 1 T o − 1 T i ) {\displaystyle \Delta p=\;C\,a\;h\;{\bigg (}{\frac {1}{T_{o}}}-{\frac {1}{T_{i}}}{\bigg )}}
= a statikus huzat, Pa (pascal)
= 0,0342 – állandó, mely a füstgáz és a levegő fajtérfogatának függvénye
= atmoszferikus nyomás, Pa
= a kémény magassága, m
= külső hőmérséklet, K
= a füstgáz átlagos hőmérséklete a kéményben, K
A fenti egyenlet közelítő összefüggés, mert feltételezi, hogy a füstgáz és a külső levegő mólsúlya egyenlő.
↑ Natural Ventilation Lecture 2. [2006. május 12-i dátummal az eredetiből archiválva]. (Hozzáférés: 2006. június 22.)
↑ Perry, R.H. and Green, Don W.. Perry's Chemical Engineers' Handbook, 6th Edition (page 9-72), McGraw-Hill Book Company (1984). ISBN 0-07-049479-7
Pattantyús Gépész- és villamosmérnökök kézikönyve. 2, kötet, 763. o.
A lap eredeti címe: „https://hu.wikipedia.org/w/index.php?title=Huzat&oldid=23566041”
Utoljára szerkesztve 2021. február 13., 10:34-kor
A lap utolsó módosítása: 2021. február 13., 10:34
A lap szövege CC BY-SA 3.0 alatt érhető el, ha nincs külön jelölve.